Գրաբարի դասագիրք/Սաղմոս Ը գրաբար
28․ ՍԱՂՄՈՍ Ը․

1Ի կատարած ի վերայ հնձանացն․ սաղմոս դաւթի։

2Տէ՛ր, Տէ՛ր մե՛ր, զի՜ սքանչելի Է անուն քո յամենայն երկրի։ Համբարձաւ մեծ վայելչութիւն քո ի վերոյ քան զերկինս։

3Ի բերանոյ մանկանց տղայոց և ստնդիեցած հաստատեցեր զօրհնութիւն․ վասն թշնամեաց քոց, Տէ՛ր, զի եղծցի թշնամին և հակառակորդն։

4Տեսից զերկինս, զգործս մատանց քոց, զլուսին և զաստեղս, զորս դու հաստատեցեր։

5Ո՞վ Է մարդ, զի յիշես դու զնա, կամ որդի մարդոյ, թԷ այց ինչ արասցես դու նմա։

6Փոքր ինչ խոնարհ արարեր զնա քան զհրեշտակս քո, փառօք և պատուով պսակեցեր զնա։

7Եւ կացուցեր զնա ի վերայ ամենայն ձեռակերտաց քոց․ 8զամենայն ինչ հնազանդ արարԷր ի ներքոյ ոտից նորա․ զխաշն և զարջառ և զամենայն ինչ, ևս և զերԷ վայրի, 9զթռչունս երկնից, զձկունս ծովու, որ շրջին ընդ շաւիղս ծովու։

10Տէ՛ր, Տէ՛ր մե՛ր, զի՜ սքանչելի Է անուն քո յամենայն երկրի։